[Video] Wêreld-klavierdag word op Tafelberg gevierFoto: Facebook/ Ian Burgess-Simpson Pianos Wêreldklavierdag word vandag op ŉ baie spesiale manier gevier. Die Tafelberg-kabelkar sal in samewerking met Ian Burgess-Simpson Pianos vandag verskeie bekende pianiste op Tafelberg verwelkom. Dié pianiste sal tussen 10:00 en 16:00 op ŉ Shigeru Kawai-vleuelklavier op Tafelberg speel. Pianiste soos Charl Du Plessis, Rocco de Villiers, Bokani Dyer Reolon, Coila Enderstein, Jill Richards en Elna van der Merwe sal as gaskunstenaars optree. Die klavier moes spesiaal aangery, opgeslaan en ingestel word op Tafelberg – iets wat nog nie vantevore gedoen is nie. “Wat ŉ wonderlike dag! Wie sal ooit kon raai dat ons ŉ klavier sal moet instel op Tafelberg,” is die inskrywing op Ian Burgess-Simpson Pianos se Facebook-blad. The opening of piano day on @tablemountainca Posted by Ian Burgess-Simpson Pianos on Wednesday, March 29, 2017